દાદરના છબીલદાસ રોડની ગલીમાં થર્મોકોલના મખરથી દુકાનો ઊભરાઈ ગઈ છે. પર્યાવરણલક્ષી મખર તો અહીં ફક્ત નામપૂરતા ઉપલબ્ધ છે. કેટલાક પડદા, પ્લાસ્ટિકના પાઈપના ટેકાથી અને પડદાથી બનાવેલા મખરના એકાદ-બે સ્ટોલ બાદ કરતાં અહીં ગલીની બન્ને બાજુએ થર્મોકોલના મખર જ જોવા મળે છે. થર્મોકોલ પર પ્રતિબંધ હોવા છતાં આવા મખર કેમ વેચો છો એવા પ્રશ્નના જવાબમાં દુકાનદારોએ જણાવ્યું હતું કે લોકોને ઓછી કિંમતના મખર જોઈતા હોવાથી આ મખર રાખવામાં આવ્યા છે.